《山居四十首 其十一》
元代·栯堂

百年三万六千日，一似尘飞窗隙间。铜雀已成身早没，玉门未到梦先还。

斩蛟胆壮浑忘水，逐鹿心狂岂见山。独许白云最深处，老松枯石伴身閒。

作者简介：益字栯堂，温州人。大慧杲四世法嗣，得法于净慈隐公。住庆元奉化岳林寺，世传《山居诗》一编，檗庵黄僧游广陵，得于东隐精舍。为元时旧刻。